Diari Oficial de la Generalitat Valenciana


Sumari del DOGV 9908, del 05-08-2024 (2024/8108)

EXTRACTE de la Resolució de 30 de juliol de 2024, del rector, per la qual es convoquen les ajudes del programa de mobilitat Erasmus+ per a mobilitats d'estudiants i estudiantes per a estudis (SMS) curs 2024-2025.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9908

Data del DOGV
:   05-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8108

CVE
:   YGMX-R-9836-3714

Data del document
:   30-07-2024

Organisme emissor
:   Universitat Politècnica de València

Tipus de document
:   Extracte

BDNS (Identif.): 778265

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/778265>

*Primera. Objecte de la convocatòria*

Les escoles i facultats de la Universitat Politècnica de València (UPV) mantenen diversos convenis d'intercanvi amb universitats dins el marc europeu del programa Erasmus+, mitjançant els quals l'estudiantat de la nostra universitat pot fer estades d'un semestre o curs acadèmic d'acord amb allò tipificat al conveni.

L'objecte d'aquesta convocatòria és la concessió d'ajudes a l'estudiantat a qui se li ha adjudicat una estada de mobilitat per al semestre A o curs complet a la Convocatòria Programa Erasmus+ Estudis Curs 2024-2025 de 30 d'octubre de 2023 i que acrediten el compliment dels requisits estipulats a les bases reguladores del procediment.

*Segona. Crèdit pressupostari i quantia de les ajudes*

La present convocatòria de beques es finançarà amb càrrec a la partida pressupostària 401353910/541/68344/89895428 de l'Oficina de Programes Internacionals d'Intercanvi i s'executarà en l'exercici pressupostari 2024 un import màxim de 3.300.000,00 euros.

L'import total màxim i la concessió de les ajudes estaran condicionats a l'existència de crèdit adequat i suficient al pressupost de la Universitat Politècnica de València l'exercici 2024 i a la resolució definitiva del Servei Espanyol per a la Internacionalització de l'Educació (SEPIE) de l'Acció Clau 1 - Mobilitat educativa de les persones al sector d'Educació Superior, finançada amb fons de política interior (KA131), corresponents a la Convocatòria de Propostes del programa Erasmus+ 2024.

Aquesta convocatòria està finançada amb fons procedents del projecte Erasmus+ KA131 UPV a la convocatòria 2024 i amb fons propis de la UPV. S'adjudicaran les beques disponibles fins a cobrir el pressupost adjudicat a aquesta convocatòria segons les condicions econòmiques descrites a continuació

1.1. Ajuda individual de caràcter general

Els beneficiaris rebran una quantitat mensual dacord amb les normes de finançament per a la mobilitat destudiants amb finalitats d'estudis establerta pel Servei Espanyol per a la Internacionalització de l'Educació (SEPIE) per als projectes de la convocatòria 2024 i el repartiment dels fons adjudicats a la UPV en aquesta convocatòria. Aquesta quantitat depèn del nivell de vida del país de destinació, segons els tres grups que es descriuen a continuació:

Grup 1 (350 euros/mes)

Alemanya, Àustria, Bèlgica, Dinamarca, Finlàndia, França Irlanda, Islàndia, Itàlia, Liechtenstein, Luxemburg, Noruega, Països Baixos, Suècia.

Països no associats al programa de les regions 13 i 14: Andorra, Estat de la Ciutat del Vaticà, Mònaco, San Marino; Illes Fèroe, Regne Unit, Suïssa.

Grup 2 (300 euros/mes)

Txèquia, Xipre, Eslovàquia, Eslovènia, Espanya,

Estònia, Grècia, Letònia, Malta, Portugal

Grup 3 ( 250 euros/mes)

Bulgària, Croàcia, Hongria, Lituània, Macedònia del

Nord, Polònia, Romania, Sèrbia, Turquia

1.2. Ajuda addicional per a estudiants amb menys oportunitats

Segons les normes de finançament del SEPIE rebrà un ajut addicional per a “estudiants amb menys oportunitats” de 250 euros/mes l'estudiantat que es trobe en alguna de les situacions següents:

a) Ser beneficiari d'una beca d'estudis de caràcter general de l'Administració general de l'Estat per a realitzar estudis universitaris i altres estudis superiors o d'una beca del Departament d'Educació del País Basc al curs 2023/2024 o 2024/2025.

b) Tindre la condició de refugiat o amb dret a protecció subsidiària o haver presentat sol·licitud de protecció internacional a Espanya

c) Tindre reconeguda i qualificada legalment una discapacitat en grau igual o superior al 33%

d) Estar en possessió del carnet de família nombrosa o monoparental

  

València, 30 de juliol de 2024

José F. Monserrat del Río

Vicerector de Internacionalització i Comunicació